marsh-mellow/hindi_wikipedia huggingface dataset:
स्वामी विवेकानन्द सुभारती विश्वविद्यालय उत्तर प्रदेश के मेरठ नगर में स्थित एक निजी विश्वविद्यालय है। इसकी स्थापना २००८ में हुई थी। सम्प्रति इसमें १४ विभाग हैं।

 प्रांगण 
विश्वविद्यालय का सभाभवन ()
यह विश्वविद्यालय मेरठ में राष्ट्रीय राजधानी क्षेत्र के अन्तर्गत २५० एकड़ क्षेत्र में फैला हुआ है। इसमें ही १०४२ विस्तरों वाला एक अस्पताल भी है और २५०० लोगों के बैठने की क्षमता वाला सभाभवन भी है। छात्रों के लिए १३ छात्रावास हैं। प्राध्यापकों एवं अन्य कर्मचारियों के लिए १० आवासीय परिसर हैं।

विभाग
इस विश्वविद्यालय में १४ फैकल्टी में १४ विभाग हैं। 

कला तथा सामाजिक विज्ञान (2009 में स्थापित)
दन्त विज्ञान (1997 में स्थापित)
शिक्षा (2008 में स्थापित)
इंजीनियरी और प्रौद्योगिकी (2005 में स्थापित)
होटल प्रबन्धन (2009 में स्थापित)
पत्रकारिता एवं जनसंचार (2008 में स्थापित)
विधि (2002 में स्थापित)
पुस्तकालय विज्ञान(2011 में स्थापित)
प्रबन्धन तथा वाणिज्य (2008 में स्थापित)
चिकित्सा (2000 में स्थापित)
नर्सिंग (2000 में स्थापित)
पैरा-मेडिकल विज्ञान (1999 में स्थापित)
फार्मेसी (2009 में स्थापित)
विज्ञान (2012 में स्थापित)

 बाह्य सहयोग 
इस विश्वविद्यालय ने २५ अन्य विश्वविद्यालयों एवं संगठनों के साथ सहमति-पत्र पर हस्ताक्षर किए हैं।

सन्दर्भ

बाहरी कड़ियाँ
 स्वामी विवेकानन्द सुभारती विश्वविद्यालय का आधिकारिक जालस्थल
 

श्रेणी:उत्तर प्रदेश के निजी विश्वविद्यालय
स्वामी विशुद्धानन्द सरस्वती (1820 ई - ) काशी के पण्डित (विद्वान) थे जिनके साथ 16 नवम्बर, 1869 ई. स्वामी दयानन्द सरस्वती का शास्त्रार्थ हुआ था।

उनका जन्म सन् 1820 ई. में उत्तर प्रदेश के सीतापुर जिले के वाडी नामक ग्राम में हुआ था। इनके पिता पं. संगम लाल शुक्ल कान्यकुब्ज ब्राह्मण थे। विशुद्धानन्द जी का बचपन का नाम वंशीधर था। 18 वर्ष की आयु का होने पर इन्होंने निजाम हैदराबाद में सैनिक का पद स्वीकार किया था परन्तु कुछ समय बाद तीव्र वैराग्य होने पर नौकरी से त्याग पत्र देकर देश के तीर्थों की यात्रा करने निकल पड़े। अनेक तीर्थ स्थानों का भ्रमण करने के बाद आप काशी आये और काशी के अहिल्याबाई घाट पर निवास करने वाले संन्यासी गौड़ स्वामी के शिष्य बन गये। उन्हीं से आपने संन्यास की दीक्षा ली और इस नये आश्रम का नया नाम स्वामी विशुद्धानन्द धारण किया। सन् 1859 में गौड़ स्वामी के निधन के पश्चात स्वामी विशुद्धानन्द सरस्वती ही उनकी गद्दी के अधिकारी हुए। इनके शिष्यों में सनातनधर्म के उपदेशक पं. दीनदयालु शर्मा, महामहोपाध्याय पं. शिवकुमार शास्त्री तथा महामहोपाध्याय पं. प्रमथ नाथ भट्टाचार्य के नाम उल्लेखनीय हैं। मीमांसा दर्शन तथा अद्वैत-वेदान्त में आपकी विशेष गति थी। मठाधीश व संन्यासी होने पर भी आपके भौतिक ऐश्वर्य तथा ठाठ-बाट में कोई कमी नहीं रहती थी।

स्वामी विशुद्धानन्द के लेखकीय कार्यों में उनकी एकमात्र कृति कपिल गीता की व्याख्या (प्रकाशन काल व्रिकमी सं. 1946 वा सन् 1889 ई.) का पता चलता है। सन् 1898 ई. में आपकी मृत्यु काशी में हुई।

श्रेणी:काशी
स्वामी विशुद्धानन्द रामकृष्ण मिशन के ८वें अध्यक्ष थे।

स्वामी विशुद्धानन्द जी महाराज जिस प्रकार सनातन धर्म के उच्च आध्यात्मिक ज्ञान के ज्वलन्त प्रतीक थे उसी प्रकार नक्षत्र विज्ञान, गन्धविज्ञान, वायुविज्ञान आदि उच्च विज्ञान के भी वे प्रामाणिक उदाहरण हैं। सूर्य रश्मियों के किरण द्वारा संसार के किसी भी कार्य की सृष्टि कर, उन्होंने तत्कालीन अनेक वैज्ञानिक, पत्रकार एवं विख्यात लोगों को दिखाया था, जिससे प्राचीन भारत में उच्चतम वैज्ञानिक ज्ञान का होना प्रमाणित होता है। साथ ही सनातन धर्म में प्रतिपादित सृष्टि सिद्धान्तों की सत्यता भी प्रमाणित होती है क्योंकि उसी ज्ञान के आधार पर स्वामी जी आत्म बल द्वारा एवं विज्ञान द्वारा भौतिक पदार्थों की रचना एवं अन्य आश्चर्यजनक विभूतियों को प्रत्यक्ष दिखाते थे, जो अभी भी वैज्ञानिकों के लिए अकल्पनीय हैं।

 बाहरी कड़ियाँ 
 : '  -  

श्रेणी:रामकृष्ण मिशन
स्वामी विष्णु तीर्थ एक महान लेखक, संन्यासी एवं सिद्धयोग की शक्तिपात परम्परा के उच्च स्थान प्राप्त गुरु थे। उनका जन्म हिंदुस्तान के हरियाणा प्रदेश के झज्जर नामक स्थान पर हुआ था। स्वामीजी बचपन से ही अत्यन्त मेघावी थे। उन्होंने अपने चाचा के साथ रहकर अपनी स्नातक की पढ़ाई पुरी की। उसके बाद उनकी शादी हो गई और उन्होंने छतीसगढ़ के बिलासपुर जिले में शिक्षक की नौकरी कर ली। इसके बाद उन्होंने अलीगढ मुस्लिम यूनिवर्सिटी से स्नातकोत्तर की पढ़ाई की और कानून में उपाधि प्राप्त की। कानून की उपाधि लेने के बाद वह गाजियाबाद आकर वकालत करने लगे।

स्वामी विष्णुतीर्थ का सन्यास पूर्व नाम मुनिलाल शर्मा था। उनके एक बेटा और एक बेटी थे। बच्चों की शादी और पत्नी की मृत्यु के बाद मुनिलाल ने अध्यात्म ज्ञान की प्राप्ति के लिए ऋषिकेश की यात्रा की। सन १९३३ में, ऋषिकेश के स्वर्गाश्रम में उन्होंने सिद्ध योग के महान गुरु श्री योगानंद विज्ञानी जी महाराज से शक्तिपात की दीक्षा ली। हिमालय में बद्रीनाथ, केदारनाथ आदि अनेक स्थानों की यात्रा के बाद सन १९३९ में मुनिलाल ने अपने गुरु से सन्यास की दीक्षा लेने की इच्छा ज़ाहिर की। उनके गुरु श्री योगानंद जी ने उन्हें बनारस में स्वामी शंकर पुरषोत्तम तीर्थ जी के पास भेज दिया। स्वामी शंकर पुरषोत्तम तीर्थ जी ने उन्हें हरिद्वार में गंगा नदी के निकट मोहन आश्रम में सन्यास की दीक्षा दी। सन्यास के बाद हिंदू परम्परा के अनुसार उनका नाम स्वामी विष्णु तीर्थ रखा गया। श्री योगानंद विज्ञानी जी महाराज के निर्देश पर स्वामीजी ने मध्यप्रदेश में इंदौर की तरफ़ प्रस्थान किया। वहां उन्होंने देवास नामक स्थान पर नारायण कुटी सन्यास आश्रम की स्थापना की।

विष्णु तीर्थ जी ने अनेक साधकों के शक्तिपात परम्परा में दीक्षित किया। स्वामी शिवोम् तीर्थ उनके सबसे प्यारे शिष्य थे। विष्णु तीर्थ जी ने अनेकों पुस्तकें भी लिखी. देवात्म शक्ति उनके सबसे प्रसिद्ध रचना है। इस पुस्तक में उन्होंने शक्तिपात विज्ञान एवं कुंडलिनी शक्ति जैसे गूढ़ विषय को अपने प्रत्यक्ष अनुभव के आधार पर समझाया है।

स्वामी विष्णु तीर्थ जी महाराज को गंगा नदी से बहुत प्यार था। वह वर्ष में दो महीने गंगा नदी के किनारे स्थित योग श्री पीठ आश्रम में बिताया करते थे। आजकल इस आश्रम का संचालन स्वामी गोविंदानंद तीर्थ जी महाराज द्वारा होता है। विष्णु तीर्थ जी सन १९६९ में महासमाधी लेकर परमब्रह्म में विलीन हो गए।

 रचनाएँ 
   ()   
 अध्यात्म विकास 
 आत्म प्रबोध 
 गीतातात्वामृतं 
 प्राण तत्त्व 
 प्रत्याभिज्ञाह्रदयं 
 साधन संकेत 
 सौन्दर्य लहरी 
 शक्तिपात 
 शिव सूत्र प्रबोधिनी 
 उपनिषद् वाणी

स्वामी विष्णु तीर्थ महाराज के पावन साहित्य के संपर्क में आने से जीवन में बहुत बदलाव आया। आपसे नम्र निवेदन हे स्वामी महाराज के साहित्य का या प्रकाशन करे। 
विक्रमादित्य दाजी पणशीकर

 ': 
 स्वामी गोविन्दन्न्द तीर्थ
   
 
  

   
      
      
     
     
   
   

श्रेणी:हिन्दू आध्यात्मिक नेता
श्रेणी:झज्जर के लोग
स्वामी वीरेश्वरानन्द (३१ अक्टूबर १८९२ - १३ मार्च १९८५) रामकृष्ण मठ तथा रामकृष्ण मिशन के दसवें अध्यक्ष थे। उनका मूल नाम 'पाण्डुरंग प्रभु' था। 

पाण्डुरंग प्रभु का जन्म ३१ अक्टूबर १८९२ को मंगलुरु के निकट गुरुपुर में हुआ था। जब ये छोटे थे तभी इनके पिता जी का देहान्त हो गया, इसलिए इनकी माता जी सभी बच्चों के साथ अपने मायके (मंगलुरु) आ गयीं। 

उनकी शिक्षा चेन्नै के 'मद्रास लॉ कॉलेज' में हुई जहाँ उन्हें स्वामी विवेकानन्द का सम्पूर्ण साहित्य पढ़ने का अवसर मिला। सन १९१६ में उन्होने बेलूड़ मठ में प्रवेश लिया। शारदा माँ ने उन्हें जून १९१६ में प्रवेश दिया। १२ जनवरी १०२० को उन्होने स्वामी ब्रह्मानन्द से दीक्षा ली। सन्यास की दीक्षा लेने के पश्चात वे वाराणसी में रहे। सन १९२१ में मायावती के अद्वैत आश्रम में भेजा गया। १९२७ में उन्हें अद्वैत आश्रम के अध्यक्ष, १९२९ में रामकृष्ण मठ के ट्रस्टी, १९३८ में रामकृष्ण मठ के सह-सचिव बनाये गये। उन्हें वाराणसी, ओड़ीसा, मद्रास प्रेसिडेन्सी, सिलोन (श्रीलंका) और अन्य स्थानों पर भी भेजा गया। 

१९४२ में वे पुनः बेलूढ़ मठ में आ गए। जब स्वामी माधवानन्द ने अस्वस्थता के कारण कार्य से छुट्टी ले ली तब स्वामी वीरेश्वरानन्द ने उनके नाम से १९४९ से १९५१ तक मठ का संचालन भार संभाला। १९६१ में वे महासचिव बनाए गए। २२ फरवरी १९६२ को जब स्वामी माधवानन्द का देहान्त हुआ, तब वे रामकृष्ण मठ एवं रामकृष्ण मठ के अध्यक्ष बनाए गए। 

१३ मार्च १९८५ को आपका देहान्त हो गया।

बाहरी कड़ियाँ
      -  
  :       -   
  :     ( -) -  
  :    -  
  :    -  
       -   
      
  ,    :    ,     ,121 (4) ( 2016): 4279 

श्रेणी:रामकृष्ण मिशन के अध्यक्ष
300स्वामी शिवानन्द, स्वामी चिन्मयानन्द सहित अन्य शिष्यों के साथ (चिन्मयानन्द के संन्यास की दीक्षा के समय)
300स्वामी कृष्णानन्द एवं स्वामी शिवानन्द (दाएँ)
स्वामी शिवानन्द सरस्वती (१८८७-१९६३) वेदान्त के महान आचार्य और सनातन धर्म के विख्यात नेता थे। उनका जन्म तमिल नाडु में हुआ पर संन्यास के पश्चात उन्होंने जीवन ऋषिकेश में व्यतीत किया।

स्वामी शिवानन्द का जन्म अप्यायार दीक्षित वंश में 8 सितम्वर 1887 को हुआ था। उन्होने बचपन में ही वेदान्त की अध्ययन और अभ्यास किया। इसके बाद उन्होने चिकित्साविज्ञान का अध्ययन किया। तत्पश्चात उन्होने मलेशिया में डाक्टर के रूप में लोगों की सेवा की। सन् 1924 में चिकित्सा सेवा का त्याग करने के पश्चात ऋषिकेश में बस गये और कठिन आध्यात्मिक साधना की।

सन् १९३२ में उन्होंने शिवानन्द आश्रम के कार्यों का श्रीगणेश किया। सन् १९३६ में दिव्य जीवन संघ की स्थापना हुई। सन् १९४८ में योग-वेदान्त अरण्य अकादमी के कार्यक्रम प्रारम्भ किये गये। इन सबका उद्देश्य आध्यात्मिक ज्ञान का प्रचार करना तथा व्यक्तियों को योग और वेदान्त में प्रशिक्षण देना था। सन् १९५० में स्वामी जी ने भारत तथा सीलोन की यात्रा की। सन् १९५३ में उन्होंने 'विश्व धर्म संसद' का संयोजन किया। 

अध्यात्म, दर्शन और योग पर उन्होने लगभग 300 पुस्तकों की रचना की। संसार भर में उनके शिष्य हैं जिनमें सभी राष्ट्रों के निवासी तथा सभी धर्मों और मतों के अनुयायी सम्मिलित हैं। स्वामी जी की पुस्तकों का अध्ययन करना परम प्रज्ञामृत का पान करने के समान है। १४ जुलाई १९६३ को स्वामी जी महासमाधि में लीन हुए।

 ख्यातिलब्ध शिष्य 
स्वामी चिन्मयानन्द - चिन्मय मिशन के संस्थापक
स्वामी सहजानन्द सरस्वती - दक्षिण अफ्रीका की लाइफ डिवाइन सोसायटी के अध्यक्ष
स्वामी सत्यानन्द सरस्वती - बिहार योग विद्यालय के संस्थापक
ओंकारानन्द सरस्वती - ओंकारानन्द आश्रम के संस्थापक

 सन्दर्भ 

इन्हें भी देखें
स्वामी शिवानन्द (रामकृष्ण मिशन के द्वितीय अध्यक्ष)

 बाहरी कड़ियाँ 
 योगी संत श्री शिवानंद सरस्वती विचार
 आधुनिक विश्व में सम्पूर्ण योग विद्या के प्रणेता-योगी संत श्री शिवानंद सरस्वती

श्रेणी:हिन्दू आध्यात्मिक नेता
श्रेणी:हिन्दू गुरु
श्रेणी:भारतीय योगी
श्रेणी:1887 में जन्मे लोग
श्रेणी:१९६३ में निधन
श्रेणी:तमिलनाडु के लोग
200स्वामी शिवानन्द
स्वामी शिवानन्द (1854-1934) रामकृष्ण मिशन के द्वितीय संघाध्यक्ष थे। उनका पूर्व नाम 'तारकनाथ घोषाल' था। उनके शिष्य उन्हें 'महापुरुष महाराज' के नाम से पुकारते थे। 

 जन्म 
स्वामी शिवानन्द का जन्म पश्चिम बंगाल के 'बरसात' नामक ग्राम में हुआ था।

श्रेणी:रामकृष्ण मिशन
श्रेणी:हिन्दू दार्शनिक
स्वामी शुकदेवानन्द स्नातकोत्तर महाविद्यालय (अंग्रेजी:.... ) भारत में उत्तर प्रदेश के जिला शाहजहाँपुर का एक ऐसा उल्लेखनीय शिक्षा संस्थान है जिसने स्व-वित्तपोषित परियोजना के सहारे उन्नति की। रुहेलखण्ड विश्वविद्यालय, बरेली से सम्बद्ध यह महाविद्यालय शाहजहाँपुर नगर में दिल्ली लखनऊ राजमार्ग के समीप मुमुक्षु आश्रम परिसर में स्थित है।

इस महाविद्यालय की स्थापना सन् 1964 में स्वामी शुकदेवानन्द सरस्वती ने अपनी मृत्यु से केवल एक वर्ष पूर्व की थी। सन् 1965 में स्वामीजी के निधन के पश्चात् इसका नामकरण इसके संस्थापक के नाम पर ही स्वामी शुकदेवानन्द स्नातकोत्तर महाविद्यालय कर दिया गया। वैसे इसे एस॰एस॰पी॰जी॰ कॉलेज के संक्षिप्त नाम से भी जाना जाता है।

सन् 1964 में स्थापना के एक वर्ष बाद 1965 में केवल बी॰एड॰ की कक्षाओं के साथ इस विद्यालय की शुरुआत हुई थी। उस समय बी॰एड॰ की कक्षाओं के लिये ही सरकार द्वारा अनुमति मिली थी।इन्स्टीट्यूट प्रोफाइल  अभिगमन तिथि: २५ जनवरी २०१४ बाद में स्व-वित्तपोषित परियोजना के माध्यम से यह विद्यालय उत्तरोत्तर प्रगति करता गया।

कला, विज्ञान, वाणिज्य और शिक्षा संकाय के अलावा इस विद्यालय में कम्प्यूटर साइंस की शिक्षा भी दी जाती है। प्राचार्य, आचार्य, प्रवक्ता व अन्य सहकर्मियों के समर्पण भाव से काम करने के कारण इस संस्थान ने शिक्षा के क्षेत्र में गुणवत्ता के साथ कभी समझौता नहीं किया। और उसी के चलते आज इस मुकाम तक पहुँचा है।महाविद्यालय के बारे में जानकारी  अभिगमन तिथि: २५ जनवरी २०१४
 संकाय 
इस महाविद्यालय में कला, विज्ञान, वाणिज्य और शिक्षा संकाय के अलावा कम्प्यूटर साइंस, प्रबन्धन व प्रशिक्षण के निम्न संकाय हैं:पूरा महाविद्यालय: एक नज़र में  अभिगमन तिथि: २५ जनवरी २०१४
 कला संकाय 
स्नातक स्तर:
बी॰ए॰ 
 विज्ञान संकाय 
स्नातक स्तर:
बी॰एससी॰ (बायोग्रुप)
 वाणिज्य संकाय 
स्नातकोत्तर स्तर:
एम॰कॉम॰ 
 शिक्षा संकाय 
स्नातक स्तर:
बी॰एड॰
स्नातकोत्तर स्तर:
एम॰एड॰ 
 कम्प्यूटर विज्ञान संकाय 
स्नातक स्तर:
बी॰सी॰ए॰
स्नातकोत्तर स्तर:
पी॰जी॰डी॰सी॰ए॰ 
 प्रबन्धन प्रशिक्षण संकाय 
स्नातक स्तर:
बी॰बी॰ए॰
 सन्दर्भ 

 इन्हें भी देखें
 बरेली कॉलेज
 बाहरी कड़ियाँ 
 स्वामी शुकदेवानन्द स्नातकोत्तर महाविद्यालय  - अधिकृत जालस्थल

श्रेणी:शिक्षण संस्थान
श्रेणी:उत्तर प्रदेश के शिक्षा संस्थान
स्वामी सच्चिदानन्द हरि साक्षी भारत की सोलहवीं लोकसभा में सांसद हैं। 2014 के चुनावों में इन्होंने उत्तर प्रदेश की उन्नाव सीट से भारतीय जनता पार्टी की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:१७वीं लोक सभा के सदस्य
श्रेणी:1956 में जन्मे लोग
स्वामी सत्यपति परिव्राजक ( १९२७ -- ४ फरवरी २०२१)  आर्यसमाज के सन्यासी, योगदर्शन के प्रकाण्ड विद्वान तथा लेखक, उपदेशक थे। उनका मूल नाम 'मुंशीखान' था। उन्हें योग में व्यावहारिक प्रशिक्षण देने के लिए पूरे भारत की यात्रा करने के लिए भी जाना जाता है। आपने गुजरात के अहमदाबाद से लगभग ९० किसी. की दूरी पर रोजड़ नामक स्थान पर एक विस्तृत भूभाग पर दर्शन योग महाविद्यालय की स्थापना की। 

स्वामी सत्यपति का जन्म सन 1927 में हरियाणा के रोहतक जिले के फरमाणा गांव में एक मुसलमान परिवार में हुआ था। उनके पिता का नाम मोलड़ खान और माता का नाम बांखा देवी था। उनकी आर्थिक स्थिति अत्यन्त दयनीय थी। पिता कपड़े धोने का कम करते थे। उन्हें बाँसुरी बजाने का बड़ा शौक था। उन्हें 19 वर्ष की आयु तक कोई औपचारिक शिक्षा नहीं मिली थी। उन्होंने गांव के ही कुछ लोगों की मदद से स्वयं अपनी पढ़ाई-लिखाई की पहल की और हिन्दी वर्णमाला सीखी।

वर्ष 1947 में जब भारत का विभाजन हुआ तो उन्होंने अपनी आंखों के सामने हजारों निर्दोष लोगों, महिलाओं और बच्चों की हत्या होते देखी। उस नरसंहार ने उन्हें इतना व्यथित किया कि उनके हृदय में वैराग्य की भावना पैदा हो गई। इसके बाद उन्होंने अपने सारे पारिवारिक संबंधों को समाप्त कर दिया और 'सत्य' की खोज में निकल पड़े। लगभग २२ वर्ष की आयु में उन्होने घर छोड़ दिया। पहले दयानन्द मठ गये और फिर झज्जर गुरुकुल चले गये। झज्जर गुरुकुल के स्वामी ओमनन्द ने उन्हें मुंशीखान से मनुदेव में दीक्षित किया। यहीं उन्होंने ठीक से पढ़ना-लिखना सीखा और शीघ्र संस्कृत के प्रकाण्ड पण्डित हो गये। मनुदेव ने मुस्लिम मन्यताओं को छोड़कर आर्य समाज के सिद्धान्तों को धारण कर लिया। मुस्लिम परिवार में जन्मा और बना योग दर्शन का प्रकाण्ड विद्वान

सबसे अधिक वे महर्षि दयानन्द सरस्वती की शिक्षाओं से प्रेरित थे। उन्होंने अष्टांग योग की भी दीक्षा ली। प्रामाणिक पतंजलि योग के प्रसार के लिए उन्होंने अपने जीवन को समर्पित कर दिया।

योग शिविरों का आयोजन करके उन्होंने हजारों लोगों को आध्यात्मिक मार्ग की ओर प्रेरित किया। वेद-दर्शन,उपनिषदों का ज्ञान, प्रशिक्षण और सहायता देने के लिए उन्होंने दर्शन योग महाविद्या, आर्ष गुरुकुल और विश्व कल्याण धर्मार्थ ट्रस्ट जैसे आदर्श संस्थानों की स्थापना की।

सन्दर्भ

बाहरी कड़ियाँ
योगदर्शनम् (स्वामी सत्यप्ति परिव्राजक द्वारा कृत योग की व्याख्या)

श्रेणी:आर्य समाज
उद्धरण "भाईचारा यह संसार, महाशास्त्रों का खुलासा हुआ है, यह शास्त्रों का आधार है" अखण्ड ज्योति 1967 नवम्बरस्वामी सत्यभक्त (    ) ( दरबरीलाल के रूप में जन्म; 10 नवंबर 1899 - 10 दिसंबर 1998) एक भारतीय विद्वान, दार्शनिक, सुधारक और सत्य समाज के संस्थापक थे।      ,      :    ,    ,    ,  , 1952, . 267-268

सागर के शाहपुर में जन्मे मूलचंद, 4 साल की उम्र में अपनी मां की मृत्यु के बाद दमोह में अपनी मौसी के घर चले गए, जहां उनका नाम बदलकर दरबारीलाल रखा गया। वे दमोह में गणेशप्रसाद वर्णी से मिले और उनसे प्रभावित होकर वे सागर में वर्णीजी द्वारा स्थापित पाठशाला में शामिल हो गए। 19 वर्ष की आयु में, उन्होंने न्यायतीर्थ की उपाधि के साथ स्नातक किया और एक वर्ष के लिए वाराणसी के सत्यवाद विद्यालय में शिक्षक बने। इसके बाद वे सिवनी और फिर इंदौर चले गए, जहाँ उन्होंने अपने तर्कवादी सिद्धांतों को विकसित किया।

 
श्रेणी:जैन धर्म के विद्वान
श्रेणी:१९९८ में निधन
श्रेणी:1899 में जन्मे लोग
राष्ट्रपति श्री प्रणब मुखर्जी, स्वामी सत्यमित्रानंद गिरि को पद्म भूषण पुरस्कार प्रदान करते हुए, 08 अप्रैल, 2015 को नई दिल्ली में राष्ट्रपति भवन में एक सिविल इन्वेस्टीगेशन सेरेमनी में।
स्वामी सत्यमित्रानन्द गिरि जी (जन्म : १९ सितम्बर १९३२, मृत्युः २५ जून २०१९) एक आध्यात्मिक गुरु थे। उन्हें ज्योतिर्मठ उपपीठ के जगद्गुरु शंकराचार्य बनाया गया था, किन्तु १९६९ में उन्होंने इस पद को स्वेच्छा से त्याग दिया था। उन्होंने हरिद्वार में भारतमाता मन्दिर की स्थापना की।

 परिचय 
स्वामी सत्यमित्रानंद गिरि जी का जन्म 19 सिंतबर, 1932 को आगरा में हुआ था. लेकिन स्वामी सत्यमित्रानंद गिरि का परिवार उत्तर प्रदेश के सीतापुर का रहने वाला था. बचपन से ही स्वामी जी की रुचि संन्यास और अध्यात्म में थी. जिसकी वजह से उन्होंने अपना सांसारिक जीवन बहुत कम उम्र में त्याग दिया था. सांसारिक जीवन से संन्यास लेने से पहले लोग उऩ्हें अंबिका प्रसाद पांडेय के नाम से पहचानते थे.

 इन्हें भी देखें
 भारतमाता मन्दिर, हरिद्वार
 सत्यानन्द गिरि

 बाहरी कड़ियाँ
स्वामी सत्यमित्रानन्द गिरि का जालघर

श्रेणी:शंकराचार्य
स्वामी सर्वानन्द सरस्वती (१३ अप्रैल १९०० - ) आर्यसमाज के संन्यासी थे। वे स्वामी स्वतंत्रानन्द के शिष्य थे।

बाहरी कड़ियाँ
एक निःस्पृह कर्मयोगीः स्वामी सर्वानन्द जी महाराज

श्रेणी:आर्य समाज
स्वामी सारदानन्द (23 दिसम्वर,1865 -19 अगष्ट, 1927) रामकृष्ण परमहंस के संन्यासी शिष्यों में से एक थे। उनका पूर्वाश्रम का नाम शरतचन्द्र चक्रबर्ती था। रामकृष्ण मिशन की स्थापना के बाद वे इसके प्रथम संपादक बने और मृत्यु तक इस पद पर बने रहे। श्रीमाँ शारदा देवी के रहने के लिए उन्होंने कोलकाता में उद्वोधन भवन का निर्माण करवाया और बांग्ला पत्रिका उद्बोधन का प्रकाशन किया। सारदानन्दने श्रीरामकृष्ण लीलाप्रसंग नामक विख्यात पुस्तक की रचना की।

 रचना 
स्वामी सारदानन्द ने रामकृष्ण की प्रामाणिक जीवनी ग्रंथ "श्रीरामकृष्ण लीलाप्रसंग" की रचना की।
पाँच खंडों में रचित यह ग्रंथ रामकृष्ण की जीवनीयोँ में सर्वश्रेष्ठ हैँ। इसके अतिरिक्त वे 'भारत में शक्तिपूजा' और 'गीतातत्व' नामक दो पुस्तक भी लिखे।

 आगे अध्ययन के लिए 
 स्वामी सारदानन्द, रामकृष्ण मठ, नागपुर
 स्वामी गंभीरानन्द . रामकृष्ण भक्तमालिका. रामकृष्ण मठ, नागपुर

 सन्दर्भ 
 स्वामी सारदानन्द, रामकृष्ण मठ, नागपुर
 स्वामी गंभीरानन्द . रामकृष्ण भक्तमालिका. रामकृष्ण मठ, नागपुर
 बाहरी कड़ियाँ 
    .
 
       ,   
      -     ,   ,   1982
स्वामी सुंदरानंद विश्व में फोटोग्राफर, पर्वतारोही और योगी के रूप में प्रसिद्ध हैं। स्वामी जी पिछले पचास सालों में सिकुड़ते गंगोत्री ग्लेशियर के पचास हजार से ज्यादा फोटो ले चुके हैं और देश दुनिया को इस खतरे से आगाह करते रहे हैं। इस आर्ट सेंटर में वह वे चीजें भी प्रदर्शित करेंगे जो उन्होंने हिमालय में घुमक्कडी के दौरान एकत्र किए हैं। इनमें अद्भुत आकार वाली पेडों की जडें, अद्भुत पत्थर आदि भी शामिल हैं।
 साधु से ज्यादा एक फोटोग्राफर के रूप में प्रसिद्ध स्वामी सुंदरानंद देश के अलावा अमेरिका और यूरोप के कई शहरों में अपनी फोटो प्रदर्शनियां लगा चुके हैं। उन्हें हिमालय का विशेषज्ञ भी कहा जा सकता है। पिछले पचास सालों में सिकुडते गंगोत्री ग्लेशियर के पचास हजार से ज्यादा फोटो ले चुके हैं और देश दुनिया को इस खतरे से आगाह करते रहे हैं।

स्वामी सुंदरानंद हिमालया: थू्र द लेंस ऑफ ए साधु पुस्तक भी लिख चुके हैं। उन पर जाने माने डाक्यूमेंट्रीफिल्म निर्माता विक्टर डेम्को 157 मिनट की पर्सनल टाइम विद स्वामी जी नामक डॉक्यूमेंट्री बना चुके हैं। हाल में ही स्वामी सुंदरानंद पर डिस्कवरी चैनल भी एक लंबा कार्यक्रम दिखा चुका है।

स्वामी जी के अनुसार गंगा के उद्गम गंगोत्री में देश की सबसे बडी फोटो गैलरी बनेगी। संभवत: यह हिमालय पर आधारित ऐसी अनोखी गैलरी होगी, जिसमें हिमालय के दुर्गम इलाकों के एक लाख से ज्यादा दुर्लभतम छायाचित्र एक छत के नीचे होंगे। यह आर्ट सेंटर उनके आध्यात्मिक गुरु स्वामी तपोवनजी महाराज को समर्पित होगा। आर्ट सेंटर में वह अपने गुरु द्वारा रचे गए साहित्य को तो प्रदर्शित करेंगे ही, उन छायाचित्रों को भी प्रदर्शित करेंगे जो उन्होंने अपने लगभग साठ साल के हिमालय प्रवास के दौरान खींचे हैं।

यह आर्ट सेंटर उत्तरकाशी जिले में गंगोत्री में 10,300 फीट ऊंचाई पर स्थित तपोवन कुटी में बनेगा। इस आर्ट सेंटर में वह वे चीजें भी प्रदर्शित करेंगे जो उन्होंने हिमालय में घुमक्कडी के दौरान एकत्र किए हैं। साधु से ज्यादा एक फोटोग्राफर के रूप में प्रसिद्ध स्वामी सुंदरानंद देश के अलावा अमेरिका और यूरोप के कई शहरों में अपनी फोटो प्रदर्शनियां लगा चुके हैं। उन्हें हिमालय का विशेषज्ञ भी कहा जा सकता है।

 फिल्म 
 पर्सनल टाइम विद स्वामी जी (१५७ मि., फ़िल्म, २००८, द सेंटर फ़ॉर हीलिंग आर्ट्सनिर्देशन एवं संपादन: विक्टर डेम्को, फिल्म सिनोप्सिस, द सेंटर फ़ॉर हीलिंग आर्ट्स  )

 सन्दर्भ 

श्रेणी:चित्रकार
श्रेणी:छायाचित्रकार
श्रेणी:फोटोग्राफर
श्रेणी:पर्वतारोही
श्रेणी:हिमालय
श्रेणी:योगी
श्रेणी:लेखक
श्रेणी:1926 में जन्मे लोग
श्रेणी:आंध्र प्रदेश के लोग
स्वामी सुदर्शननाथ जी, जो कि एक आध्यात्मिक गुरु है, और इनके विश्व में बहुत सारे शिष्य है ,वे डॉ॰ नारायण दत्त श्रीमाली जी ( निखिलेश्वर ) के परम प्रिय शिष्य हैं। तंत्र मंत्र में कई सिद्धियों के स्वामी है ,उनके द्वारा प्रकाशित पत्रिका साधना सिद्धि विज्ञान मे विभिन्न सनातन धर्म के देवी देवताओं की पूजन पद्धतियाँ प्रकाशित की जाती हैं समयानुसार शिष्यों के मार्गदर्शन करते है , इसी के साथ ये पृथ्वी मां को हरी चादर के लिए समर्पित भी है , इन्होंने बहुत बड़ी अनुपजाऊ भूमि पर पिछले 20वर्षों से वृक्षारोपण किया है तथा पत्थर पर पेड़ उगाए है  
अंगूठाकारगुरुदेव स्वामी सुदर्शन नाथ जी 
वे महाविद्या साधक परिवार के संस्थापक हैं । जो मंत्र तंत्र साधनाओं के प्रचार प्रसार तथा शिक्षा के लिए क्रियाशील है । 

उनका कार्यालय भोपाल मध्य प्रदेश मे स्थापित है । 

साधना सिद्धि विज्ञान कार्यालय 

जास्मीन - 429

न्यू मिनाल रेजीडेंसी

जे. के. रोड , भोपाल म.प्र.

दूरभाष : (0755)

4269368,4283681,4221116

वेबसाइट:-

..

यूट्यूब चेनल :-

:..

आपने लुप्त हो रहे साधनात्मक ज्ञान को साधना सिद्धि विज्ञान पत्रिका के माध्यम से जन सुलभ कराया है। 
दस महाविद्याओं पर जितना ज्ञान तथा विवेचन आपने किया है वह अपने आप में एक मिसाल है.शरभ तन्त्र से लेकर महाकाल संहिता और कामकलाकाली तन्त्र से लेकर गुह्यकाली तक तन्त्र का कोइ क्षेत्र आपके      की सीमा से परे नहीं है.

एक विराट व्यक्तित्व जिसने अपने अंदर स्वामी निखिलेश्वरानंद जी डा नारायण दत्त श्रीमाली जी  के ज्ञान को संपूर्णता के साथ समाहित किया है.
250बेलूर मठ में स्वामी स्मरणानंद
स्वामी स्मरणानंद रामकृष्ण मठ और रामकृष्ण मिशन के वरिष्ठ भिक्षु हैं। वह इसके 16 वें अध्यक्ष हैं। वह 1952 में संगठन में शामिल हुए, । रांची  रामकृष्णमठ, रामकृष्ण मिशन संचालन समिति एवं ट्रस्टी बोर्ड की बैठक सोमवार को कोलकाता में हुई। स्वामी स्मरणानंदजी महाराज रामकृष्ण मठ एवं मिशन के 16वें अध्यक्ष चुने गए। उनका जन्म 1929 में तमिलनाडु के तंजौर जिले के अंदामी गांव में हुआ था।

20 वर्ष की उम्र में मुंबई आश्रम के संपर्क में आए। स्वामी अंतरानंद ने बताया कि 22 वर्ष की उम्र में श्रीरामकृष्ण और स्वामी विवेकानंद के विचार से प्रेरित होकर उन्होंने 1952 में साधु जीवन शुरू किया। मठ और मिशन के सातवें अध्यक्ष स्वामी शंकरानंद ने उन्हें मंत्र दीक्षा दी। 1956 में उन्हें ब्रह्मचर्य की प्रतिज्ञा दी गई। 1960 में उन्होंने स्वामी स्मरणानंदजी महाराज के नए नाम से संन्यास ग्रहण किया।

1958 में उनका स्थानांतरण मुंबई केंद्र से कोलकाता के अद्वैत आश्रम में किया गया, जो प्रकाशन के लिए प्रसिद्ध है। 

1958 में, उन्हें कोलकाता में अद्वैत आश्रम में तैनात किया गया था , और उन्होंने 18 वर्षों तक विभिन्न क्षमताओं में सेवा की, जिसमें स्वामी विवेकानंद द्वारा स्थापित अंग्रेजी भाषा की पत्रिका प्रबुद्ध भारत के सहायक संपादक के रूप में कुछ वर्ष शामिल थे । 1976 में, वह बेलूर मठ के बगल में स्थित एक बड़े शैक्षणिक संस्थान, रामकृष्ण मिशन शारदापीठ के सचिव बने , 

जहाँ उन्होंने लगभग 15 वर्षों तक सेवा की। 1991 में, वह श्री रामकृष्ण मठ, चेन्नई के प्रमुख बने । 

1983 में, उन्हें रामकृष्ण मठ का ट्रस्टी और रामकृष्ण मिशन के शासी निकाय का सदस्य नियुक्त किया गया। १९९७ में, वे संगठन के महासचिव बने, और २००७ में उन्हें उपाध्यक्ष बनाया गया। 

15 वीं अध्यक्ष स्वामी एट्मास्थनंडा , 18 जून 2017 स्वामी स्मरणानन्द, जो सबसे वरिष्ठ उपाध्यक्ष किया गया था समाधि ले ली है, पर 17 जुलाई 2017 अध्यक्ष के पद के लिए चुना गया ममता बनर्जी , के मुख्यमंत्री बंगाल , ट्वीट के रूप में पर इस प्रकार है समाचार प्राप्त करना: "प्रणाम और स्वामी स्मरणानंद जी महाराज को रामकृष्ण मठ और मिशन के अध्यक्ष पद के लिए चुने जाने पर हार्दिक शुभकामनाएं"

श्रेणी:हिन्दू आध्यात्मिक नेता
श्रेणी:1929 में जन्मे लोग
श्रेणी:२०२४ में निधन